**Вена** складаецца з 23 **раёнаў** (ням.: Bezirke). Кожны раён мае назву, але часта раёны называюць і па нумарах. Так, на многіх дамах у Вене вісяць таблічкі з назвай вуліцы, перад якім пазначаны нумар раёна, напрыклад: «16. Koppstraße», г.з. вуліца ў 16-м раёне, Отакрынгу.

З юрыдычнага пункта гледжання, яны не з’яўляюцца адміністрацыйнымі адзінкамі Аўстрыі (як, напрыклад, акругі ў іншых землях), а толькі падраздзяленнямі гарадской адміністрацыі. Тым не менш, у гэтых раёнах праходзяць выбары, а выбарныя прадстаўнікі маюць некаторыя палітычныя паўнамоцтвы, напрыклад, у сферы гарадскога планавання. Акрамя таго, кожны раён мае свой адміністрацыйны будынак (акрамя 13-га і 14-га раёнаў, якія размешчаны ў адным будынку), так што з большасць адміністрацыйных пытанняў гараджане вырашыць у сваім раёне, напрыклад, атрымаць новы пашпарт.

Адміністрацыйны падзел Вены

| № | Раён | ням.: Bezirke | Плошча,км² | Насельніцтва,чал. (2013) |
| --- | --- | --- | --- | --- |
| 1 | Унутраны горад | *Innere Stadt* | 3,01 | 16 268 |
| 2 | Леапольдштат | *Leopoldstadt* | 19,27 | 96 866 |
| 3 | Ландштрасэ | *Landstraße* | 7,39 | 85 508 |
| 4 | Відэн | *Wieden* | 1,80 | 30 989 |
| 5 | Маргарэтэн | *Margareten* | 2,03 | 53 071 |
| 6 | Марыяхільф | *Mariahilf* | 1,48 | 30 117 |
| 7 | Нойбау | *Neubau* | 1,61 | 30 309 |
| 8 | Ёзэфштат | *Josefstadt* | 1,08 | 23 930 |
| 9 | Альзергрунд | *Alsergrund* | 2,99 | 39 968 |
| 10 | Фаварытэн | *Favoriten* | 31,80 | 182 595 |
| 11 | Зімерынг | *Simmering* | 23,27 | 92 274 |
| 12 | Майдлінг | *Meidling* | 8,16 | 89 616 |
| 13 | Хітцынг | *Hietzing* | 37,70 | 50 831 |
| 14 | Пенцынг | *Penzing* | 33,82 | 86 248 |
| 15 | Рудальфсгайм-Фюнфхаус | *Rudolfsheim-Fünfhaus* | 3,86 | 73 527 |
| 16 | Отакрынг | *Ottakring* | 8,65 | 97 565 |
| 17 | Гернальс | *Hernals* | 11,35 | 53 489 |
| 18 | Верынг | *Währing* | 6,28 | 48 162 |
| 19 | Дзёблінг | *Döbling* | 24,90 | 68 892 |
| 20 | Брыгітэнау | *Brigittenau* | 5,67 | 83 977 |
| 21 | Флорыдсдорф | *Floridsdorf* | 44,52 | 146 516 |
| 22 | Донаўштат | *Donaustadt* | 102,29 | 165 265 |
| 23 | Лізінг | *Liesing* | 32,02 | 95 263 |
|  | Усяго | Total | **414,95** | **1 741 246** |

Паштовыя індэксы ў Вене вызначаюцца раёнам: 1##X, дзе 1 — нумар Вены, ## — нумар раёна (з нулём у пачатку, калі неабходна), а X — нумар пошты, звычайна 0, для першай пошты. Напрыклад, 1070 — адрас у Нойбау. Выключэнне складаюць 1300 для Венскага міжнароднага аэрапорта, 1400 для комплексу будынкаў ААН і 1500 для Аўстрыйскіх узброеных сіл ААН.

Нумар раёна адлюстроўвае, у пэўнай ступені, перыяд яго ўключэння ў склад Вены. Першы раён уяўляе сабой гістарычны цэнтр Вены, а да другой паловы XIX стагоддзя ўяўляў уласна горад, абнесены гарадскі сцяной.

Раёны 2—9, а таксама 20-ы, які быў вылучаны са складу 2-га, вядомыя як *унутраныя раёны* (*Innenbezirke*) і ў большасці сваёй з’яўляюцца былымі прадмесцямі Вены, якія размяшчаліся ўнутры фартыфікацыйнага вала — другой лініі абароны горада, пабудаванай у пачатку XVIII стагоддзя. У нашы дні гэтыя раёны размешчаны ўнутры Гюртэля — вуліцы, пабудаванай на месцы знесенага да канца XIX стагоддзя вала.

Астатнія раёны вядомыя як *знешнія* (*Außenbezirke*) і складаюцца з больш аддаленых былых прыгарадаў, якія размяшчаліся за валам або за Дунаем, пасля рэгулявання якога ў 1870-х гадах было вызвалена шмат зямлі.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Раёны Вены